allemande
Store norske leksikon,Kunst og estetikk,Dans,Samværsdans
Allemande er flere typer dans som opprinnelig stammet fra Tyskland. Ordet kommer fra det franske ordet for «tysk dans», og det ble brukt som dansenavn i Frankrike.
Det finnes flere generasjoner av allemande, for det forandret seg gjennom hundreårene hva slags tysk dans man plukket i Frankrike. Derfor finnes forskjellige danser med navnet allemande, og noen av dem spredte seg også til andre europeiske land.Allemande finnes som en enkel dans hos Thoinot Arbeau i 1589, som avansert fransk hoffdans midt på 1700-tallet, og som turer i vals hos Goethe på 1770-tallet.Navnet ble også brukt som en del i 1600- og 1700-tallets instrumentalsuite, oftest som første sats. Da var takten todelt med opptakt, og tempoet moderat. Les mer i Store norske leksikon dans